A kurzus kódja: BBN-FIL-352.04, BMA-FILD-352.04	
A kurzus címe: Identitás és társadalomfilozófia 	
A kurzus címe (angolul): Identity and social theory	
A kurzus előadója: Joó Mária 	
A kurzus helye és ideje: MUK I.ép. 208. péntek 12-13,30	

A kurzus előfeltétele(i): 	
A jegyszerzés módja(i): referátum, házidolgozat. A referátum egy jegyet javíthat, jelest csak referátummal lehet szerezni	
Követelmények: órai részvétel és min. 7 old. házidolgozat 	

A kurzus leírása, tematikája: 
A mai társadalomfilozófia egyik fő problémája az identitás politikuma, a különbözőség és azonosság/egyenlőség paradoxona. Az univerzalista társ.elmélet alig fordított erre figyelmet: az emberi jogok alapja az emberi lények lényegi azonosságának feltevése, egy  racionális, autonóm, önazonos, stabil szubjektum fogalma. A posztmodern (posztstrukturalista) filozófiában ez a szubjektum-fogalom válságba került: Foucault nyomán az őt létrehozó  diszkurzív praxisok, hatalmi-intézményi struktúrák elemzése került előtérbe. Az utóbbi évtizedek társadalmi mozgalmai hozták létre a nemi, faji, kulturális identitások és politikai céljaik vizsgálatát: az elnyomás, dominancia megszüntetése, az elismerés és a javak igazságosabb újraelosztása.   Egy híres vita két filozófus (A. Honneth és N. Fraser) között szembeállítani látszik az elismerés kulturális vagy az újraelosztás politikai-gazdasági megoldását. A mai elnyomás arcai kevésbé közismertek: I. Young elemezte őket már klasszikusnak számító cikkében (pl. marginalizáció, kulturális imperializmus stb.) 
A társas identitás általános kérdéseit a női identitás kapcsán tematizáljuk.  (A magyar társadalomban aktuális-problematizált identitásokra is kitérünk: zsidóság, nemzet, cigányság). Az általános kérdések közül néhány: adottság-e az identitás vagy társadalmilag konstruált, jegyei (tartalma), a sztereotípiák  miért szükségesek, változtathatóak-e, hamisak (előítéletek)  vagy igazak? Hogyan alakul ki az identifikáció, önkéntes, választható vagy ’kötelező’ (és ki dönti el, sorolja be az egyént egy-egy társas csoportba és hogyan, milyen alapon)? A szociálpszichológia, szociológia  mai elméleteit is felhasználjuk: egy legújabb szempontként M. Castells arra hívja fela figyelmet, hogy a globalizáció korának információs társadalmában megnőtt az identitás(ok) hatalma, pozitív és negatív értelemben is. 

A kurzushoz tartozó kötelező irodalom:
M. Foucault:  A szubjektum és a hatalom in: Testes könyv 2. szerk. Kiss A. Kovács, Odorics Szeged 1997, A szexualitás története 1. Bp. Atlantisz 1996
E. R. Smith, D. Mackie: Szociálpszichológia Bp. Osiris 2001 6. fej. Társas identitás 317-372
S. Bordo: Feminizmus, posztmodernizmus és genderszkepticizmus in: A fem. és a posztmodern találkozásai. szerk. Séllei Nóra Debrecen, Csokonai 2006
Ch. Taylor: Harc az elismerésért in: Feischmidt M. szerk. Multikulturalizmus Bp. Osiris, 1997
H. Moore: A különbség élvezete. Biol. nem, társadalmi nem és szexuális különbség in: Feischmidt 
C. Calhoun: Társ.elmélet és identitáspolitikák in: Zentai V. szerk. Politikai antropológia Bp. Osiris 1997
I. Young: Az elnyomás öt arca (eredetit l. lent) BKE Társ.elméleti Kollégium konferencia-kiadv. http://tek.bke.hu/perspektivak/persp_kiadv.pdf#elnyomas 
N. Fraser: From Redistribution to Recognition? In: Fraser: Justice Interruptus. London Routledge 1997
Manuel Castells: Az identitás hatalma (Az információ kora II. köt.) Bp. Gondolat 2006 4. fej. A patriarchalizmus vége 241-361 o.	

A kurzushoz tartozó ajánlott irodalom:
Simone de Beauvoir: A második nem I. könyv. A női sors. Bp. Gondolat 1969
Smith, Mackie (l.fent) 5. fej. A csoportok észlelése
C. Calhoun ed. Social Theory and the Politics of Identity 1994
I. Young: Justice and the Politics of Difference. Princeton PUP 1990 (egy fej.-e: Five Faces of Oppression magy. ford. fent)
J. Butler: Problémás nem. Az identitás felforgatása Bp. Balassi 2006 1. rész
Social Postmodernism eds. L. Nicholson, S. Seidman. Cambridge 1995 
N. Fraser, A. Honneth: Redistribution or Recognition? A Political-philosophical Exchange London Verso 2003
J. Rajchman ed. The Identity in Question London Routledge 1995
A. Giddens: Modernity and Self-Identity. Self and Society in Late Modernism. Cambridge 1991
C. Calhoun: Nationalism and Civil Society in: Calhoun (l. fent)
Th. Scheff: Emotions and identity: A Theory of Ethnic Nationalism in: Calhoun (uott).